ચાઈનામાં કોરોના વાઈરસના કારણે અંદાજીત ૨૦૦૦થી વધુ લોકો મૃત્યુ પામ્યા સાથે ૪૪૦૦૦થી વધુ લોકો આ વાઈરસના ભરડામાં વિશ્વભરમાં સપડાયાના આંકડા છતાં ચાઈના આ ભયમાંથી બહાર આવવાના પ્રયાસો વચ્ચે ફરી લોકો રૂટીનમાં આવવા લાગ્યાના અહેવાલો અને વૈશ્વિક બજારોમાં ક્રુડ ઓઈલના આંતરરાષ્ટ્રીય ભાવ પણ એક વર્ષની નીચી સપાટીએથી પાછા ફરી વધી આવતાં અને એશીયા, યુરોપના બજારોમાં રિકવરી સાથે ફોરેન ફંડોનું ઈન્ડેક્સ બેઝડ શેરોમાં શોર્ટ કવરિંગ વધ્યા સાથે ફ્રન્ટલાઈન શેરોમાં વેલ્યુબાઈંગ નોંધાયેલ પરંતુ કોર્પોરેટ ઈન્ડિયાના ત્રીજા ત્રિમાસિક પરિણામોના અંતિમ દોરમાં અનેક સ્મોલ, મિડ કેપ, ફ્રન્ટલાઈન કંપનીઓના પરિણામો નબળા જાહેર થતાં ખાસ સ્મોલ, મિડ કેપ શેરોમાં ફંડો, ખેલંદાઓનું મોટું ઓફલોડિંગ થતું જોવાયું હતું જયારે બીજી બાજુ ડેરિવેટીવ્ઝમાં નિફટી બેઝડ ફંડોની શોર્ટ કવરિંગ સાથે આક્રમક તેજી રહી હતી.